title: 2014 m. rugpjūčio 13 d. Komisijos įgyvendinimo reglamentas (ES) Nr. 886/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.8.2014

               LT

               Europos Sąjungos oficialusis leidinys

               L 242/27

         KOMISIJOS ĮGYVENDINIMO REGLAMENTAS (ES) Nr. 886/2014
   2014 m. rugpjūčio 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 13 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. kovo 11 d. Komisijos įgyvendinimo reglamentas (ES) 2015/409, kuriuo iš dalies keičiamas Tarybos įgyvendinimo reglamentas (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas

text:
12.3.2015

               LT

               Europos Sąjungos oficialusis leidinys

               L 67/23

         KOMISIJOS ĮGYVENDINIMO REGLAMENTAS (ES) 2015/409
   2015 m. kovo 11 d.
   kuriuo iš dalies keičiamas Tarybos įgyvendinimo reglamentas (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį,
   kadangi:
   1.   PROCEDŪRA

   1.1.   Galiojančios priemonės

               (1)

               2011 m. rugsėjo 15 d. Taryba nustatė antidempingo muitą, Įgyvendinimo reglamentu (ES) Nr. 917/2011 (2) (toliau – pirminis reglamentas) nustatytą Kinijos Liaudies Respublikos kilmės keraminėms plytelėms.

               (2)

               Vienas 26,3 % muitas buvo nustatytas importui nagrinėjamojo produkto, kurį gamina ši eksportuojančių gamintojų grupė:

                           —

                           „Dongguan City Wonderful Ceramics Industrial Park Co., Ltd“ ir „Guangdong Jiamei Ceramics Co. Ltd“ (kartu vadinamos „Wonderful group“) ir

                           —

                           „Qingyuan Gani Ceramics Co. Ltd“ ir „Foshan Gani Ceramics Co. Ltd“ (kartu vadinamos „Gani group“).

               (3)

               Kaip nustatyta pradinio reglamento 96–98 konstatuojamosiose dalyse, Europos Komisijai (toliau – Komisija) buvo pranešta, kad atskleidus preliminarias išvadas bendrovių ryšys buvo nutrauktas ir dėl tos priežasties „Gani group“ ir „Wonderful group“ turėjo būti taikomi individualūs muitai. Tuo metu prašymas negalėjo būti patenkintas, kadangi reikėjo nuodugniai patikrinti tokio sprendimo privalumus.

         1.2.   Prašymas atlikti dalinę tarpinę peržiūrą

               (4)

               2012 m. spalio 2 d. Komisija gavo prašymą atlikti dalinę tarpinę „Gani group“ peržiūrą.

               (5)

               „Gani group“ teigė, kad ji daugiau nesusijusi su kitomis dviem bendrovėmis („Wonderful group“), kadangi akcininkų ryšiai buvo nutraukti 2011 m. kovo mėn. Todėl „Gani group“ paprašė atlikti tarpinę galiojančių priemonių peržiūrą, kadangi taikyti vieną galiojantį muitą daugiau nebuvo tinkama.

         1.3.   Dalinės tarpinės peržiūros inicijavimas

               (6)

               Komisija, pasikonsultavusi su Patariamuoju komitetu, nustatė, kad tokia peržiūra turėtų būti pradėta.

               (7)

               2014 m. sausio 31 d. Komisija inicijavo dalinę tarpinę priemonių, taikomų į Sąjungą importuojamoms Kinijos Liaudies Respublikos kilmės keraminėms plytelėms, peržiūrą pagal pagrindinio reglamento 11 straipsnio 3 dalį. Komisija Europos Sąjungos oficialiajame leidinyje
                   (3) paskelbė pranešimą apie inicijavimą.

               (8)

               Atliekant peržiūrą nagrinėta tik „Gani group“ nuosavybės struktūra ir, prireikus, ex officio dempingo skirtumas, kiek tai susiję su „Gani group“.

               (9)

               Peržiūra taip pat apėmė ex officio tuos pačius su „Wonderful group“ susijusius klausimus.

         1.4.   Peržiūros tiriamasis laikotarpis

               (10)

               Dempingo tyrimo metu nagrinėtas laikotarpis – nuo 2013 m. sausio 1 d. iki 2013 m. gruodžio 31 d. (toliau – peržiūros tiriamasis laikotarpis).

         1.5.   Su tyrimu susijusios šalys

               (11)

               Komisija pakvietė abi grupes – „Gani group“ ir „Wonderful group“ – bendradarbiauti atliekant tyrimą ir atsakyti į Komisijos klausimynus. Be to, Komisija suteikė bendrovėms galimybę pateikti prašymą taikyti rinkos ekonomikos režimą pagal pagrindinio reglamento 2 straipsnio 7 dalį.

               (12)

               Komisija pranešime apie inicijavimą laikinai pasirinko Jungtines Amerikos Valstijas kaip trečiosios rinkos ekonomikos šalį (toliau – panaši šalis) pagal pagrindinio reglamento 2 straipsnio 7 dalies a punktą ir paragino šalis pakomentuoti šį pasirinkimą.

               (13)

               Suinteresuotosios šalys turėjo galimybę pateikti pastabas dėl tyrimo inicijavimo ir paprašyti, kad Komisija ir (arba) prekybos bylas nagrinėjantis pareigūnas jas išklausytų.

         1.6.   Klausimyno atsakymai ir tikrinamieji vizitai

               (14)

               Komisijai klausimyno atsakymus pateikė abi grupės ir taip pat du panašios šalies gamintojai.

               (15)

               Komisija surinko ir patikrino visą informaciją, kuri, jos manymu, buvo reikalinga peržiūrai atlikti. Tikrinamieji vizitai pagal pagrindinio reglamento 16 straipsnį buvo atlikti šių bendrovių patalpose:

                           —

                           nagrinėjamosios šalies eksportuojančių gamintojų:

                                       —

                                       „Dongguan City Wonderful Ceramics Industrial Park Co., Ltd“,

                                       —

                                       „Guangdong Jiamei Ceramics Co. Ltd“,

                                       —

                                       „Qingyuan Gani Ceramics Co. Ltd“,

                                       —

                                       „Foshan Gani Ceramics Co. Ltd“;

                           —

                           panašios šalies gamintojų, paprašiusių neatskleisti jų tapatybės dėl atsakomųjų veiksmų rizikos.

         2.   NAGRINĖJAMASIS PRODUKTAS

               (16)

               Peržiūrimasis produktas yra toks pats kaip apibrėžta pradiniame reglamente, būtent glazūruotos ir neglazūruotos keraminės šaligatvio ir grindinio plytelės, kokliai arba sienų apdailos plytelės; glazūruotos ir neglazūruotos keraminės mozaikinės plytelės ir panašūs produktai, pritvirtinti arba nepritvirtinti prie pagrindo (toliau – nagrinėjamasis produktas), kurių KN kodai šiuo metu yra 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 ir 6908 90 99.

         3.   DEMPINGAS

   3.1.   Rinkos ekonomikos režimas

               (17)

               Nei viena grupė nepateikė prašymo dėl rinkos ekonomikos režimo pagal pagrindinio reglamento 2 straipsnio 7 dalies c punktą.

         3.2.   Panaši šalis

               (18)

               Kaip nurodyta pirmiau, Komisija pasiūlė pasirinkti Jungtines Amerikos Valstijas panašia šalimi kaip ankstesniame tyrime. Komisija taip pat kreipėsi į bendroves daugelyje kitų galimų panašių šalių, bet iš bendrovių negavo atsakymo arba jos nebendradarbiavo. Todėl Jungtinių Amerikos Valstijų pasirinkimas patvirtintas kaip tinkamas.

         3.3.   Tyrimas

               (19)

               Tyrimu, kurį atlikus nustatytos galiojančios priemonės, nustatyta, kad „Gani group“ ir „Wonderful group“ buvo susijusios, kadangi vienam iš „Wonderful group“ akcininkų priklausė daugiau nei 5 % akcijų „Gani group“ bendrovėje. Dempingo skirtumas buvo apskaičiuotas kiekvienai grupei atskirai. Abiejų grupių žalos skirtumas buvo didesnis nei dempingo skirtumas.

               (20)

               Siekiant atsižvelgti į riziką, kad dėl korporatyvių ryšių bendrovės, kurių individualus dempingo skirtumas yra didesnis, galėtų savo eksportą nukreipti per bendroves, kurioms nustatytas mažesnis individualus dempingo skirtumas, abiem grupėms buvo apskaičiuotas bendras vidutinis svertinis dempingo skirtumas ir nustatytas vienas muitas.

               (21)

               Komisija patikrino, ar dėl tariamai pasikeitusių ryšių vienas muitas nebėra pagrįstas. Po to Komisija patikrino būtinybę peržiūrėti individualius dempingo skirtumus.

               (22)

               Peržiūros tyrimas parodė, kad 19 konstatuojamojoje dalyje nurodytos akcijos buvo parduotos „Gani group“ savininkui ir kad „Wonderful group“ daugiau neturi „Gani group“ dalies. Nebuvo įrodymų, kad abi grupės būtų turėjusios kitų struktūrinių ar korporatyvių ryšių. Atitinkamai dviejų grupių ryšių pasikeitimo tvirtinimas buvo pripažintas ir „Gani group“ ir „Wonderful group“ daugiau nelaikomos susijusiomis nustatant muitą.

               (23)

               Todėl daugiau nėra priežasčių taikyti vieną muito normą. Vietoj to „Gani group“ ir „Wonderful group“ turėtų būti nustatytos atskiros individualios muito normos.

               (24)

               Kiek tai susiję su būtinybe peržiūrėti individualius dempingo skirtumus, apskaičiuotus kiekvienai grupei atliekant tyrimą, kurį atlikus nustatytos galiojančios priemonės, Komisija įvertino, ar aplinkybės abiejų susijusių grupių atžvilgiu pasikeitė taip reikšmingai, kad dėl to reikėtų peržiūrėti tuos individualius muito skirtumus.

               (25)

               Tyrimu, kurį atlikus nustatytos galiojančios priemonės, nustatyta, kad minėtos grupės:

                           1)

                           nesidalijo gamybinėmis patalpomis;

                           2)

                           neturėjo bendrų pardavimo bendrovių ir

                           3)

                           nebuvo sudariusios viena su kita subrangos sutarčių.

               (26)

               Atlikus peržiūros tyrimą patvirtinta, kad ši situacija nepakito pasikeitus grupių ryšiams.

               (27)

               Šiomis konkrečiomis aplinkybėmis Komisija mano, kad nutrūkus grupių ryšiams abiejų grupių veikimas nepasikeitė taip, kad tai turėtų įtakos jų dempingo skirtumo skaičiavimui. Todėl pakeisti šį dempingo skirtumą remiantis naujais skaičiavimais yra nepagrįsta pagal pagrindinio reglamento 11 straipsnio 3 dalį.

               (28)

               Remiantis tuo, kas išdėstyta pirmiau, pradiniame tyrime apskaičiuoti atskiri dempingo skirtumai turėtų būti nustatyti kaip atskiri muitai. Šie dempingo skirtumai yra 13,9 % „Gani group“ ir 32,0 % „Wonderful group“.

               (29)

               Šios išvados buvo atskleistos suinteresuotosioms šalims ir joms buvo skirta laiko pastaboms teikti.

               (30)

               „Wonderful group“ iš pradžių teigė Komisijai per tikrinamąjį vizitą Kinijos Liaudies Respublikoje pranešusi, kad kai kurie „Gani group“ prašyme atlikti peržiūrą pateikti įrodymai buvo neteisingi arba klaidinantys. Ji nurodė, kad Komisija tokiu atveju gali remtis pagrindinio reglamento 18 straipsniu. Ji taip pat suabejojo, ar šiuo atveju buvo laikomasi pagrindinio reglamento 11 straipsnio 3 dalies nuostatų.

               (31)

               Komisija patikrino visus atliekant tyrimą surinktus svarbius ir tinkamai dokumentais pagrįstus įrodymus, kuriais remiantis paaiškėjo, kad abi grupės daugiau nėra tarpusavyje susijusios. Komisija taip pat patikrino įrodymus apie abiejų grupių veiklą tiek prieš nutraukiant ryšius, tiek po jų nutraukimo. Įrodymais patvirtinama, kad grupė negrįžtamai pasidalijo į dvi, šio fakto „Wonderful group“ neginčijo.

               (32)

               Komisija, remdamasi šiais faktais, neturi pagrindo taikyti pagrindinio reglamento 18 straipsnį. Be to, šie faktai patvirtina, kad laikomasi pagrindinio reglamento 11 straipsnio 3 dalies.

               (33)

               Be to, „Wonderful group“ suabejojo, ar buvo laikomasi pagrindinio reglamento 9 straipsnio 4 dalies nuostatos, kad „antidempingo muito suma neviršija nustatyto dempingo skirtumo“, nes atliekant šį tyrimą buvo patikrintos naujos eksporto kainos ir panašios šalies normalioji vertė.

               (34)

               Kaip nustatyta 24–27 konstatuojamosiose dalyse, atlikus tyrimą paaiškėjo, kad abiejų grupių veikimas nepasikeitė dėl to, kad nutrūko jų ryšiai. Kaip paaiškinta pranešime apie inicijavimą, šiuo atveju nauji dempingo skirtumai nėra reikalingi. Pagrindinio reglamento 9 straipsnio 4 dalies laikomasi, nes antidempingo muitų sumos neviršija dempingo skirtumo, kaip nustatyta pradiniame tyrime. Tai, kad atliekant tyrimą taip pat buvo patikrintos naujos eksporto kainos ir panašios šalies normalioji vertė, taip pat nekeičia šios išvados.

               (35)

               Galiausiai „Wonderful group“ pareiškė, kad „individualių skirtumų nustatymas bendrovėms, kurios pirmiau buvo susijusios, o paskui ryšius nutraukė“, yra pavojingas precedentas ir taip bendrovių grupei sudaromos sąlygos manipuliuoti prekybos apsaugos priemonėmis.

               (36)

               Komisija su šiuo teiginiu nesutiko. Kiekviena peržiūra atliekama pagal tyrimo aplinkybes, o ne remiantis hipoteze, ir jei bendrovės nėra tarpusavyje susijusios, joms nustatomas individualus muitas kaip nustatyta pagrindinio reglamento 9 straipsnio 5 dalyje.

               (37)

               Sąjungos pramonės asociacija „Cerame-Unie“ (toliau – CET) teigė, kad akcijų nebeturėjimas nereiškia, kad galima atmesti priemonių vengimą per grupę, kuriai taikomi mažiausi muitai. Pavyzdžiui, CET pabrėžė, kad abi grupės pasidalijo tuo pat metu, kai atliekant pradinį tyrimą buvo nustatytos laikinosios priemonės ir kad abi grupės nediskutavo pasidalijimo prieš pradedant pradinį tyrimą. Atliekant pradinį tyrimą grupės buvo susijusios ir todėl CET nurodė, kad „Gani group“ ir „Wonderful group“ turėjo prieigą prie viena kitos duomenų.

               (38)

               Vis dėlto CET nepateikė jokių šią prielaidą pagrindžiančių įrodymų. Be to, Komisija dabar privalo nustatyti individualius muitus kiekvienai iš dviejų grupių, kadangi buvo nustatyta, kad jos daugiau nėra viena su kita susijusios. Komisija, siekdama nustatyti vieną muitą, neturi teisės laikyti dvi teisiškai atskiras bendrovių grupes susijusiomis tik todėl, kad yra galimybė, jog abi grupės galėtų bendradarbiauti.

               (39)

               CET teigimu, jei abiejų grupių ūkinė veikla nepakito, kaip buvo atskleista, abiejų grupių priemonių vengimo rizika taip pat greičiausiai neišnyko.

               (40)

               Komisija šį argumentą atmetė. Vienintelė priežastis, dėl kurios abi grupės pradiniame tyrime buvo traktuojamos kaip viena, buvo nuosavybės ryšys, o šios priežasties daugiau nebėra.

               (41)

               CET taip pat nurodė, kad abiejų bendrovių gamybinės patalpos yra gana arti ir dėl to galima pakankamai lengvai fiziškai vengti priemonių.

               (42)

               Komisija šį argumentą taip pat atmetė. Nėra teisinio pagrindo nustatyti nesusijusioms bendrovėms tokį patį muitą tik dėl to, kad bendrovės yra pakankamai arti viena kitos ir todėl yra lengviau vengti priemonių. Kinijos Liaudies Respublikoje yra įprasta, kad konkretų produktą viename mieste ar vietovėje gamina daug gamintojų.

               (43)

               Atsižvelgiant į tai, kas nurodyta pirmiau, po faktų atskleidimo gautos pastabos nepakeitė padarytos išvados kaip nurodyta 28 konstatuojamojoje dalyje. Todėl pradiniame tyrime apskaičiuoti atskiri dempingo skirtumai turėtų būti nustatyti kaip atskiri muitai. Šie dempingo skirtumai yra 13,9 % „Gani group“ ir 32,0 % „Wonderful group“.

               (44)

               Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 917/2011 1 straipsnio 2 dalies lentelė iš dalies keičiama taip:

               —

               iš lentelės išbraukiama ši eilutė:

                              Bendrovė

                              Muitas

                              Papildomas TARIC kodas

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd; Qingyuan Gani Ceramics Co. Ltd; Foshan Gani Ceramics Co. Ltd

                              26,3 %

                              B011“

               —

               į lentelę įrašomos šios eilutės:

                              Bendrovė

                              Muitas

                              Papildomas TARIC kodas

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd

                              32,0 %

                              B938

                                 Qingyuan Gani Ceramics Co. Ltd; Foshan Gani Ceramics Co. Ltd

                              13,9 %

                              B939“

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 11 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2011 m. rugsėjo 12 d. Tarybos įgyvendinimo reglamentas (ES) Nr. 917/2011, kuriuo nustatomas galutinis antidempingo muitas ir laikinojo muito, nustatyto importuojamoms Kinijos Liaudies Respublikos kilmės keraminėms plytelėms, galutinis surinkimas (OL L 238, 2011 9 15, p. 1).

      (3)  OL C 28, 2014 1 31, p. 11.


title: 2015 m. liepos 3 d. Komisijos įgyvendinimo reglamentas (ES) 2015/1078, kuriuo dėl medžiagos klodrono rūgšties (dinatrio druskos forma) iš dalies keičiamas Reglamentas (ES) Nr. 37/2010 (Tekstas svarbus EEE)

text:
4.7.2015

               LT

               Europos Sąjungos oficialusis leidinys

               L 175/5

         KOMISIJOS ĮGYVENDINIMO REGLAMENTAS (ES) 2015/1078
   2015 m. liepos 3 d.
   kuriuo dėl medžiagos klodrono rūgšties (dinatrio druskos forma) iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               pagal Reglamento (EB) Nr. 470/2009 17 straipsnį farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turi būti nustatoma reglamente;

               (2)

               Komisijos reglamento (ES) Nr. 37/2010 (2) priedo 1 lentelėje nurodytos farmakologiškai aktyvios medžiagos ir jų klasifikacija pagal DLK gyvūninės kilmės maisto produktuose;

               (3)

               klodrono rūgštis (dinatrio druskos forma) dar nėra įtraukta į šią lentelę;

               (4)

               prašymas nustatyti klodrono rūgšties (dinatrio druskos forma) DLK arklinių šeimos gyvūnams buvo pateiktas Europos vaistų agentūrai (toliau – EMA);

               (5)

               remdamasi Veterinarinių vaistų komiteto nuomone EMA nustatė, kad siekiant apsaugoti žmonių sveikatą nėra būtina nustatyti klodrono rūgšties didžiausios leidžiamosios koncentracijos arklinių šeimos gyvūnams, nes medžiaga nėra naudojama gyvūnams, kurių pienas skirtas žmonėms vartoti;

               (6)

               pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą farmakologiškai aktyvios medžiagos DLK galima taikyti kitam maisto produktui, gaunamam iš tos pačios rūšies gyvūnų, arba vienai ar kelioms gyvūnų rūšims nustatytą farmakologiškai aktyvios medžiagos DLK – kitoms gyvūnų rūšims;

               (7)

               EMA nustatė, kad nėra tinkama klodrono rūgšties (dinatrio druskos forma) DLK arklinių šeimos gyvūnams ekstrapoliuoti kitų rūšių maistiniams gyvūnams, nes remiantis siūlomomis nuorodomis ir veikimo būdu nėra tikėtina, kad ši veiklioji medžiaga būtų naudojama kitų rūšių maistiniams gyvūnams, išskyrus arklius;

               (8)

               todėl reikėtų atitinkamai iš dalies pakeisti Reglamento (EB) Nr. 37/2010 priedo 1 lentelę;

               (9)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. rugsėjo 2 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 3 d.

            Komisijos vardu

            Pirmininkas

         Jean-Claude JUNCKER

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Į Reglamento (ES) Nr. 37/2010 priedo 1 lentelę abėcėlės tvarka įtraukiamas toks medžiagos įrašas:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Klodrono rūgštis (dinatrio druskos forma)

                     NETAIKOMA

                     Arkliniai

                     DLK nebūtina

                     NETAIKOMA

                     Nevartojama gyvūnams, kurių pienas naudojamas žmonių maistui

                     Raumenų ir skeleto sistema. Vaistai kaulų ligoms gydyti“


title: 2010 m. balandžio 26 d. Tarybos įgyvendinimo reglamentas (ES) Nr. 364/2010, kuriuo iš dalies keičiamas Reglamentas (EB) Nr. 1487/2005, įvedantis galutinį antidempingo muitą ir nustatantis laikinojo muito, įvesto tam tikrų Kinijos Liaudies Respublikos kilmės gatavų audinių iš poliesterių siūlų (gijų) importui, galutinį surinkimą

text:
29.4.2010

               LT

               Europos Sąjungos oficialusis leidinys

               L 107/6

         TARYBOS ĮGYVENDINIMO REGLAMENTAS (ES) Nr. 364/2010
   2010 m. balandžio 26 d.
   kuriuo iš dalies keičiamas Reglamentas (EB) Nr. 1487/2005, įvedantis galutinį antidempingo muitą ir nustatantis laikinojo muito, įvesto tam tikrų Kinijos Liaudies Respublikos kilmės gatavų audinių iš poliesterių siūlų (gijų) importui, galutinį surinkimą
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   atsižvelgdama į Tarybos reglamento (EB) Nr. 1487/2005 (2) 2 straipsnį,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   1.   GALIOJANČIOS PRIEMONĖS

               (1)

               Reglamentu (EB) Nr. 1487/2005 Taryba į Europos Sąjungą importuojamiems Kinijos Liaudies Respublikos kilmės audiniams iš sintetinių gijinių siūlų, kurių sudėtyje poliesterių tekstūruotos ir (arba) netekstūruotos gijos sudaro ne mažiau kaip 85 % masės, dažytiems (įskaitant baltai dažytus) arba margintiems, kurių KN kodai šiuo metu yra ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 ir ex 5407 69 90 (toliau – nagrinėjamasis produktas), nustatė galutinį antidempingo muitą.

               (2)

               Atsižvelgiant į didelį bendradarbiaujančių šalių skaičių, atliekant tyrimą, po kurio nustatytos priemonės, buvo atrinkta Kinijos eksportuojančių gamintojų grupė.

               (3)

               Atrinktoms bendrovėms buvo skirtos individualios muito normos, nustatytos atliekant tyrimą. Pagal Reglamento (EB) Nr. 384/96 (3) 2 straipsnio 7 dalies c punkto nuostatas neatrinktoms bendradarbiaujančioms bendrovėms, kurioms buvo taikomas rinkos ekonomikos režimas (toliau – RER), buvo nustatytas 14,1 % vidutinis svertinis muitas, nustatytas atrinktoms bendrovėms, kurioms buvo taikomas RER. Neatrinktoms bendradarbiaujančioms bendrovėms, kurioms buvo taikomas individualus režimas (toliau – IR) pagal to paties reglamento 9 straipsnio 5 dalies nuostatas, buvo nustatytas 37,1 % vidutinis svertinis muitas, nustatytas atrinktoms bendrovėms, kurioms buvo taikomas IR. Visoms kitoms bendrovėms buvo nustatytas šalies mastu taikomas 56,2 % muitas.

               (4)

               Atlikus pakartotinį antiabsorbcinį tyrimą pagal Reglamento (EB) Nr. 384/96 12 straipsnį Taryba Reglamentu (EB) Nr. 1087/2007 (4) padidino visos šalies mastu taikomą muitą iki 74,8 %. Be to, eksportuojantiems Kinijos gamintojams, kuriems taikomos individualios muitų normos ir kurie nebendradarbiavo atliekant pakartotinį tyrimą, pagal Reglamento (EB) Nr. 384/96 12 straipsnio 3 dalies nuostatas nustatyti didesni antidempingo muitai.

               (5)

               Pagal Reglamento (EB) Nr. 1487/2005 2 straipsnį tame straipsnyje nustatytus keturis kriterijus atitinkantiems Kinijos eksportuojantiems gamintojams gali būti taikomas 3 konstatuojamojoje dalyje nustatytas neatrinktoms bendradarbiaujančioms bendrovėms taikomas režimas (toliau – naujo eksportuojančio gamintojo režimas arba NEGR).

         2.   NAUJŲ EKSPORTUOJANČIŲ GAMINTOJŲ PRAŠYMAS

               (6)

               Viena bendrovių grupė, kurią sudaro dvi susijusios bendrovės – AlbaChiara Printing and Dyeing (Jiaxing) Co. Ltd ir Jiaxing E. Boselli Textile Trading Co. Ltd. (toliau – pareiškėjas), paprašė jai taikyti NEGR.

               (7)

               Siekiant nustatyti, ar pareiškėjas atitinka kriterijus, pagal kuriuos jam būtų taikomas NEGR, kaip nustatyta Reglamento (EB) Nr. 1487/2005 2 straipsnyje, buvo atliktas tyrimas, tikrinant, ar pareiškėjas:

                           a)

                           tiriamuoju laikotarpiu, kuriuo remiantis nustatytos priemonės (2003 m. balandžio 1 d.–2004 m. kovo 31 d.), neeksportavo nagrinėjamojo produkto į Europos Sąjungą (pirmasis kriterijus);

                           b)

                           nesusijęs su jokiais Kinijos Liaudies Respublikos eksportuotojais ar gamintojais, kuriems taikomos tuo reglamentu nustatytos antidempingo priemonės (antrasis kriterijus);

                           c)

                           faktiškai eksportavo nagrinėjamąjį produktą į Europos Sąjungą pasibaigus tiriamajam laikotarpiui, kuriuo remiantis buvo nustatytos priemonės, arba yra neatšaukiamai sutartimi įsipareigojęs eksportuoti didelį kiekį nagrinėjamojo produkto į Europos Sąjungą (trečiasis kriterijus);

                           d)

                           veikia pagrindinio reglamento 2 straipsnio 7 dalies c punkte apibrėžtomis rinkos ekonomikos sąlygomis arba atitinka reikalavimus, pagal kuriuos, remiantis pagrindinio reglamento 9 straipsnio 5 dalimi, jam gali būti taikomas individualus muitas (ketvirtasis kriterijus).

               (8)

               Pareiškėjui išsiųsti klausimynai prašant pateikti įrodymus, kad jis atitinka pirmąjį, antrąjį ir trečiąjį kriterijus.

               (9)

               Kadangi pagal ketvirtąjį kriterijų pareiškėjai turėtų pateikti prašymą taikyti RER ir (arba) IR, Komisija pareiškėjui išsiuntė RER ir IR prašymo formas. Pareiškėjas pagal pagrindinio reglamento 2 straipsnio 7 dalį pateikė prašymą taikyti RER.

               (10)

               Trumpai ir tik aiškumo sumetimais toliau pateikiami apibendrinti RER taikymo kriterijai:

                           a)

                           verslo sprendimai priimami ir sąnaudos numatomos atsižvelgiant į rinkos sąlygas ir be didelio valstybės kišimosi, o pagrindinės gamybos sąnaudos iš esmės atspindi rinkos vertę;

                           b)

                           įmonės turi vieną aiškų pagrindinių apskaitos įrašų, kurie yra tikrinami nepriklausomų auditorių pagal tarptautinius apskaitos standartus (5) ir naudojami visiems tikslams, rinkinį;

                           c)

                           nėra jokių didelių iškraipymų, likusių iš ankstesnės ne rinkos ekonomikos sistemos;

                           d)

                           bankroto ir nuosavybės teisės aktais užtikrinamas teisinis tikrumas ir stabilumas;

                           e)

                           valiutos keitimo kursas nustatomas pagal rinkos kursą.

               (11)

               7 konstatuojamojoje dalyje minėtus kriterijus atitinkantiems eksportuojantiems gamintojams, remiantis Reglamento (EB) Nr. 1487/2005 2 straipsniu, gali būti nustatyta arba 14,1 % muito norma, taikoma toms bendrovėms, kurioms RER taikomas pagal Reglamento (EB) Nr. 384/96 2 straipsnio 7 dalies c punktą, arba nustatyta 37,1 % vidutinė svertinė muito norma, taikoma bendrovėms, kurioms pagal to paties reglamento 9 straipsnio 5 dalį taikomas IR.

               (12)

               Europos Komisija surinko ir patikrino visą informaciją, kuri, jos nuomone, buvo reikalinga nustatyti, ar buvo įvykdyti Reglamento (EB) Nr. 1487/2005 2 straipsnyje nustatyti keturi kriterijai. Tikrinamieji vizitai surengti šių bendrovių patalpose:

                           —

                              AlbaChiara Printing and Dyeing (Jiaxing) Co. Ltd, Jiaxing,

                           —

                              Jiaxing E. Boselli Textile Trading Co. Ltd., Jiaxing.

         3.   IŠVADOS

               (13)

               Pareiškėjas pateikė pakankamai įrodymų, kad atitinka keturis 7 konstatuojamojoje dalyje minėtus kriterijus. Iš tikrųjų pareiškėjas galėjo įrodyti, kad jis: i) 2003 m. balandžio 1 d.–2004 m. kovo 31 d. neeksportavo nagrinėjamojo produkto į Europos Sąjungą; ii) nėra susijęs su jokiais Kinijos Liaudies Respublikos eksportuotojais arba gamintojais, kuriems taikomos Reglamentu (EB) Nr. 1487/2005 nustatytos antidempingo priemonės; iii) iš tikrųjų nuo 2008 m. eksportavo didelį kiekį nagrinėjamojo produkto į Europos Sąjungą; iv) atitinka visus RER reikalavimus, todėl jam gali būti nustatytas individualus muitas pagal pagrindinio reglamento 2 straipsnio 7 dalies c punktą. Todėl pagal Reglamento (EB) Nr. 1487/2005 2 straipsnį šiam pareiškėjui būtų galima nustatyti vidutinę svertinę muito normą, kuri taikoma neatrinktoms bendradarbiaujančioms bendrovėms, kurioms taikomas RER, t. y. 14,1 %, ir jis turėtų būti įtrauktas į to reglamento 1 straipsnio 2 dalyje pateiktą eksportuojančių gamintojų sąrašą.

         4.   BENDROVIŲ, KURIOMS TAIKOMOS INDIVIDUALIOS MUITO NORMOS, SĄRAŠO KEITIMAS

               (14)

               Atsižvelgiant į tyrimo rezultatus, nurodytus 13 konstatuojamojoje dalyje, daroma išvada, kad bendroves AlbaChiara Printing and Dyeing (Jiaxing) Co. Ltd ir Jiaxing E. Boselli Textile Trading Co. Ltd. reikėtų įtraukti į Reglamento (EB) Nr. 1487/2005 1 straipsnio 2 dalyje minėtų konkrečių bendrovių sąrašą ir joms nustatyti 14,1 % muito normą.

               (15)

               Pareiškėjui ir Sąjungos pramonei buvo pranešta apie tyrimo rezultatus ir suteikta galimybė pateikti pastabas. Nepateikta jokios papildomos informacijos, kuria remiantis būtų galima priimti kitokias išvadas dėl pareiškėjo,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1487/2005 1 straipsnio 2 dalis iš dalies keičiama įtraukiant lentelėje nurodytas bendroves, kurioms taikomos individualios muitų normos:

                  Bendrovė

                  Galutinis antidempingo muitas

                  TARIC papildomas kodas

                     „AlbaChiara Printing and Dyeing (Jiaxing) Co. Ltd

                  14,1 %

                  A617

                     Jiaxing E. Boselli Textile Trading Co. Ltd.

                  14,1 %

                  A617“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge 2010 m. balandžio 26 d.

            Tarybos vardu

            Pirmininkė

         C. ASHTON

      (1)  OL L 343, 2009 12 22, p. 51.

      (2)  OL L 240, 2005 9 16, p. 1.

      (3)  OL L 56, 1996 3 6, p. 1.

      (4)  OL L 246, 2007 9 21, p. 1.

      (5)  Tarptautiniai apskaitos standartai – tai visi pagrindiniai pripažinti tarptautiniai apskaitos standartai, įskaitant JAV BAP ir Tarptautinių apskaitos standartų komiteto fondo (TASKF) dokumentus, kuriuos taiko Tarptautinė apskaitos standartų valdyba (TASV) ir į kuriuos įeina Tarptautinės apskaitos standartų valdybos struktūra (TASVS), Tarptautinis apskaitos standartas (TAS), Tarptautiniai finansinės atskaitomybės standartai (TFAS) ir Tarptautinio finansinės atskaitomybės aiškinimo komiteto (TFAAK) pranešimai.


title: 2013 m. rugsėjo 23 d. Komisijos įgyvendinimo reglamentas (ES) Nr. 915/2013, kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei

text:
24.9.2013

               LT

               Europos Sąjungos oficialusis leidinys

               L 252/23

         KOMISIJOS ĮGYVENDINIMO REGLAMENTAS (ES) Nr. 915/2013
   2013 m. rugsėjo 23 d.
   kuriuo iš dalies keičiamas Tarybos reglamentas (EB) Nr. 314/2004 dėl tam tikrų ribojančių priemonių Zimbabvei
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. vasario 19 d. Tarybos reglamentą (EB) Nr. 314/2004 dėl tam tikrų ribojančių priemonių Zimbabvei (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 314/2004 III priede išvardyti asmenys ir subjektai, kurių lėšos ir ekonominiai ištekliai pagal tą reglamentą įšaldomi;

               (2)

               2011 m. vasario 15 d. Tarybos sprendimu 2011/101/BUSP dėl ribojamųjų priemonių Zimbabvei (2) nustatyti fiziniai ir juridiniai asmenys, kuriems turi būti taikomi apribojimai, kaip nurodyta to sprendimo 5 straipsnyje, ir Reglamentu (EB) Nr. 314/2004 tas sprendimas vykdomas, jeigu būtina imtis veiksmų Sąjungos lygmeniu;

               (3)

               2013 m. rugsėjo 23 d. Taryba nusprendė iš asmenų ir subjektų, kuriems turėtų būti taikomos ribojamosios priemonės, sąrašo išbraukti vieną įrašą. Todėl Reglamento (EB) Nr. 314/2004 III priedas turėtų būti atitinkamai iš dalies pakeistas, kad būtų užtikrintas suderinamumas su minėtu Tarybos sprendimu;

               (4)

               todėl Reglamentas (EB) Nr. 314/2004 turėtų būti atitinkamai iš dalies pakeistas;

               (5)

               siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti kitą dieną po jo paskelbimo,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 314/2004 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 23 d.

            Komisijos vardu Pirmininko pavedimu

            Užsienio politikos priemonių tarnybos vadovas

      (1)  OL L 55, 2004 2 24, p. 1.

      (2)  OL L 42, 2011 2 16, p. 6–23.

      PRIEDAS
      Reglamento (EB) Nr. 314/2004 III priedas iš dalies keičiamas taip:
      Išbraukiamas šis antraštinės dalies „II. Subjektai“ įrašas:

                     „(11)

                        Zimbabwe Mining Development Corporation (Zimbabvės kasybos vystymo korporacija)

                     90 Mutare Road, PO Box 2628, Hararė, Zimbabvė.

                     Susijusi su Zimbabvės Afrikos nacionalinės sąjungos (Patriotinio fronto) vyriausybės frakcija. Už ZMDC yra atsakingas Zimbabvės Afrikos nacionalinės sąjungos (Patriotinio fronto) kasyklų ir kasybos vystymo ministras.“


title: 2017 m. liepos 13 d. Komisijos įgyvendinimo reglamentas (ES) 2017/1269, kuriuo dėl žemės riešutų iš Jungtinių Amerikos Valstijų išbraukimo iš produktų, kuriems prieš eksportą atliekami patvirtinti patikrinimai, skirti nustatyti, ar produktai nėra užteršti aflatoksinais, sąrašo iš dalies keičiamas Įgyvendinimo reglamentas (ES) 2015/949 (Tekstas svarbus EEE. )

text:
14.7.2017

               LT

               Europos Sąjungos oficialusis leidinys

               L 183/9

         KOMISIJOS ĮGYVENDINIMO REGLAMENTAS (ES) 2017/1269
   2017 m. liepos 13 d.
   kuriuo dėl žemės riešutų iš Jungtinių Amerikos Valstijų išbraukimo iš produktų, kuriems prieš eksportą atliekami patvirtinti patikrinimai, skirti nustatyti, ar produktai nėra užteršti aflatoksinais, sąrašo iš dalies keičiamas Įgyvendinimo reglamentas (ES) 2015/949
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 23 straipsnį,
   kadangi:

               (1)

               Komisijos įgyvendinimo reglamentu (ES) 2015/949 (2) patvirtinami tam tikrų trečiųjų šalių atliekami patikrinimai, skirti nustatyti, ar tam tikruose eksportuoti skirtuose maisto produktuose nėra tam tikrų mikotoksinų;

               (2)

               Reglamento (EB) Nr. 882/2004 23 straipsnyje nustatyta, kad gali būti patvirtinti specialūs prieš eksportą atliekami patikrinimai, kuriuos trečioji šalis atlieka prieš eksportuodama pašarus ir maistą į Europos Sąjungą, siekdama įsitikinti, kad eksportuojami produktai atitinka Sąjungos reikalavimus. Tokį patvirtinimą trečiajai šaliai galima suteikti tik tuomet, jei atlikus Europos Sąjungos auditą buvo nustatyta, kad į Europos Sąjungą eksportuojami pašarai ar maisto produktai atitinka Sąjungos reikalavimus arba lygiaverčius reikalavimus ir kad prieš išsiunčiant trečiojoje šalyje atlikta kontrolė yra pakankamai efektyvi ir veiksminga, jog ja būtų galima pakeisti ES teisės aktais nustatytus dokumentų, tapatybės ir fizinius patikrinimus arba sumažinti jų skaičių. Tokį prieš eksportą Jungtinių Amerikos Valstijų (JAV) institucijų atliktų patikrinimų, skirtų nustatyti, ar žemės riešutuose nėra aflatoksinų, patvirtinimą ES suteikė 2008 m.;

               (3)

               nuo 2016 m. vidurio išaugo neatitikties atvejų dėl aflatoksinų aptikimo žemės riešutuose iš JAV skaičius. JAV institucijos buvo informuotos apie tuos atvejus ir įsipareigojo imtis priemonių padėčiai pakeisti. Tačiau galima teigti, kad padėtis nepagerėjo;

               (4)

               todėl galima daryti išvadą, kad sąlygų, kuriomis prieš eksportą atliekamų patikrinimų patvirtinimas buvo suteiktas, nebesilaikoma ir yra tikslinga iš produktų, kuriems prieš eksportą atliekami patvirtinti patikrinimai, sąrašo išbraukti žemės riešutus iš JAV. Įgyvendinimo reglamentas (ES) 2015/949 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2015/949 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 13 d.

            Komisijos vardu

            Pirmininkas

         Jean-Claude JUNCKER

      (1)  OL L 165, 2004 4 30, p. 1.

      (2)  2015 m. birželio 19 d. Komisijos įgyvendinimo reglamentas (ES) 2015/949, kuriuo patvirtinami tam tikrų trečiųjų šalių atliekami patikrinimai, skirti nustatyti, ar tam tikruose eksportuoti skirtuose maisto produktuose nėra tam tikrų mikotoksinų (OL L 156, 2015 6 20, p. 2).

      PRIEDAS
      Įgyvendinimo reglamento (ES) 2015/949 I priede išbraukiamas šis įrašas:

                     Maisto produktai

                     KN kodas

                     TARIC poskyris

                     Kilmės šalis

                     Mikotoksinas

                     Importuojamų produktų fizinių patikrinimų dažnumas (%)

                                 „—

                                 Žemės riešutai, negliaudyti

                                 —

                              1202 41 00

                     Jungtinės Amerikos Valstijos

                     Aflatoksinai

                     < 1“

                                 —

                                 Žemės riešutai, gliaudyti

                                 —

                              1202 42 00

                                 —

                                 Žemės riešutai, paruošti arba konservuoti kitais būdais

                                 —

                                 2008 11 91 ; 2008 11 96 ; 2008 11 98


title: 2011 m. liepos 1 d. Komisijos įgyvendinimo reglamentas (ES) Nr. 643/2011, kuriuo iš dalies keičiamas Reglamentas (ES) Nr. 642/2010 dėl sorgo ir rugių importo muitų

text:
2.7.2011

               LT

               Europos Sąjungos oficialusis leidinys

               L 175/1

         KOMISIJOS ĮGYVENDINIMO REGLAMENTAS (ES) Nr. 643/2011
   2011 m. liepos 1 d.
   kuriuo iš dalies keičiamas Reglamentas (ES) Nr. 642/2010 dėl sorgo ir rugių importo muitų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnį kartu su 4 straipsniu,
   kadangi:

               (1)

               2010 m. liepos 20 d. Komisijos reglamento (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (2) 5 straipsnio 4 dalyje numatyta, kad tipinė CIF miežių importo kaina taikoma apskaičiuojant rugių ir sorgo CIF importo kainas.

               (2)

               Dėl miežių rinkos pokyčių ir nedidelio Jungtinių Valstijų vaidmens pasaulinėje šio produkto rinkoje nebegalima juo remtis vertinant sorgo rinką. Be to, informacijos šaltinių apie sorgo rinką yra per daug arba jie pernelyg nepatikimi, kad būtų galima jais remtis nustatant šio produkto importo muitus. Pagaliau, iš turimų šaltinių matyti, kad Jungtinių Valstijų eksportuojamų kukurūzų ir sorgo kainos labai panašios. Todėl sorgui reikėtų taikyti tipinę CIF kukurūzų importo kainą. Taip pat reikėtų išlaikyti dabartinę rugiams ir sorgui taikomų muitų lygybę.

               (3)

               Todėl Reglamentą (EB) Nr. 642/2010 reikėtų atitinkamai iš dalies pakeisti.

               (4)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 642/2010 iš dalies keičiamas taip:

               1.

               5 straipsnis iš dalies keičiamas taip:

                           a)

                           1 dalies įžanginis sakinys pakeičiamas taip:
                           „Šio reglamento 2 straipsnio 1 dalyje nurodytų aukštos kokybės paprastųjų kviečių, kietųjų kviečių ir kukurūzų tipinės CIF importo kainos, nurodytos Reglamento (EB) Nr. 1234/2007 136 straipsnio 2 dalyje, yra nustatomos atsižvelgiant į:“;

                           b)

                           4 dalis pakeičiama taip:
                           „4.   Kietųjų kviečių, aukštos kokybės paprastųjų kviečių ir kukurūzų tipines CIF importo kainas sudaro 1 dalies a, b ir c punktuose nurodytų komponentų suma. Sorgo ir rugių tipinės CIF importo kainos yra tokios pačios, kaip taikomos kukurūzams.“

               2.

               III priedas pakeičiamas šio reglamento priedu.

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 1 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      PRIEDAS

            „III PRIEDAS

               Kotiravimo biržos ir referencinės veislės

                        Produktas

                        Paprastieji kviečiai

                        Kietieji kviečiai

                        Kukurūzai

                        Standartinė kokybė

                        Aukšta

                        Referencinė veislė (rūšis/kokybė) kotiruoti biržoje)

                        Kieti raudonieji pavasariniai Nr. 2

                        Kieti gintariniai kietieji Nr. 2

                        Geltonieji Nr. 3

                        Kotiravimo biržos

                        Mineapolio
                        grūdų birža

                        Mineapolio
                        grūdų birža (1)

                        Čikagos prekių birža

         (1)  Jeigu duomenų apie kotiravimą, kuris gali būti naudojamas tipinei CIF importo kainai apskaičiuoti, nėra, tada yra naudojamos JAV viešai skelbiamos FOB kainos.“


title: 2015 m. balandžio 14 d. Komisijos įgyvendinimo reglamentas (ES) 2015/592, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Presunto de Barrancos/Paleta de Barrancos (SKVN)]

text:
16.4.2015

               LT

               Europos Sąjungos oficialusis leidinys

               L 99/4

         KOMISIJOS ĮGYVENDINIMO REGLAMENTAS (ES) 2015/592
   2015 m. balandžio 14 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Presunto de Barrancos/Paleta de Barrancos (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Portugalijos pateiktą saugomos kilmės vietos nuorodos „Presunto de Barrancos“, kuri įregistruota Komisijos reglamentu (EB) Nr. 2400/96 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Presunto de Barrancos“/„Paleta de Barrancos“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 14 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. gruodžio 17 d. Komisijos reglamentas (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ (OL L 327, 1996 12 18, p. 11).

      (3)  OL C 432, 2014 12 2, p. 16.


title: 2014 m. vasario 17 d. Komisijos įgyvendinimo reglamentas (ES) Nr. 166/2014, kuriuo dėl sertifikavimo reikalavimų, taikomų importuojant į Sąjungą ūkiuose auginamų žmonėms vartoti skirtų Ratitae genties paukščių mėsą, ir dėl Izraeliui ir Pietų Afrikai skirtų įrašų trečiųjų šalių arba teritorijų sąraše iš dalies keičiamas Reglamentas (EB) Nr. 798/2008  Tekstas svarbus EEE

text:
22.2.2014

               LT

               Europos Sąjungos oficialusis leidinys

               L 54/2

      KOMISIJOS ĮGYVENDINIMO REGLAMENTAS (ES) Nr. 166/2014
   2014 m. vasario 17 d.
   kuriuo dėl sertifikavimo reikalavimų, taikomų importuojant į Sąjungą ūkiuose auginamų žmonėms vartoti skirtų Ratitae genties paukščių mėsą, ir dėl Izraeliui ir Pietų Afrikai skirtų įrašų trečiųjų šalių arba teritorijų sąraše iš dalies keičiamas Reglamentas (EB) Nr. 798/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 3 ir 4 punktus ir 9 straipsnio 2 dalies b punktą,
   kadangi:

               (1)

               Komisijos reglamente (EB) Nr. 798/2008 (2) nustatyta, kad tam tikros prekės į Sąjungą gali būti importuojamos arba per Sąjungą vežamos tranzitu tik iš trečiųjų šalių, teritorijų, zonų ar skyrių, kurie yra išvardyti reglamento I priedo 1 dalyje. Tame reglamente taip pat nustatyti tokių prekių veterinarinio sertifikavimo reikalavimai. Juose atsižvelgiama į tai, ar dėl ligos padėties tose trečiosiose šalyse, teritorijose, zonose ar skyriuose taikomos specialios sąlygos ir ar reikalaujama pateikti papildomų garantijų. Specialios sąlygos ir papildomos garantijos, kurias tos prekės privalo atitikti, nustatytos Reglamento (EB) Nr. 798/2008 I priedo 2 dalyje;

               (2)

               Reglamento (EB) Nr. 798/2008 III skyriuje nustatytos sąlygos, kurias atitinkanti trečioji šalis, teritorija, zona ar skyrius laikomi neužkrėsti labai patogenišku paukščių gripu (LPPG), ir atitinkamo veterinarinio sertifikavimo reikalavimai, taikomi į Sąjungą importuoti skirtoms prekėms;

               (3)

               Pietų Afrikoje 2004 m., 2006 m. ir nuo 2011 m. balandžio mėn. Ratitae genties paukščių ūkiuose vietovėje, kurioje yra didelis skaičius Ratitae genties paukščių ūkių, nustatyta H5N2 potipio LPPG protrūkių. Todėl šiuo metu Reglamentu (EB) Nr. 798/2008 su pakeitimais, padarytais Komisijos įgyvendinimo reglamentu (ES) Nr. 536/2011 (3), ribojamas tam tikrų Ratitae genties paukščių produktų importas. Šiuo metu Pietų Afrika negali paskelbti, kad jos statusas – neužkrėsta LPPG;

               (4)

                  Ratitae genties paukščius laikant lauke itin sudėtinga užkirsti kelią galimam Ratitae genties paukščių pulkų užkrėtimui paukščių gripo virusais, visų pirma per laukinius paukščius. Kompetentinga Pietų Afrikos institucija bendradarbiaudama su Ratitae genties paukščių pramone sukūrė specialią gamybos sistemą, pagal kurią Ratitae genties paukščių mėsa gauta iš Ratitae genties paukščių, laikomų kompetentingos institucijos patvirtintuose registruotuose uždaruose Ratitae genties paukščių ūkiuose;

               (5)

               tuose ūkiuose vykdoma oficiali kontrolė ir taikomos griežtos biologinio saugumo taisyklės, taikoma judėjimo kontrolė ir atliekami laboratoriniai tyrimai. Be to, Ratitae genties paukščių ir naminių paukščių ūkiuose, esančiuose apibrėžtu spinduliu aplink registruotą uždarą Ratitae genties paukščių ūkį ir visoje Pietų Afrikos teritorijoje, vykdoma paukščių gripo stebėsena. Nustatant šiuos reikalavimus buvo tinkamai atsižvelgta į Bendrijos veterinarinių nepaprastųjų padėčių grupės (CVET), kuri 2011 m. apsilankė Pietų Afrikoje, rekomendacijas;

               (6)

               kol visa Pietų Afrikos teritorija nepaskelbta neužkrėsta LPPG ir siekdama suteikti geresnes saugos garantijas dėl Ratitae genties paukščių mėsos, skirtos būsimam importui į Sąjungą, Pietų Afrika 2013 m. gegužės 5 d. pateikė patikslintą registruotų uždarų Ratitae genties paukščių ūkių sistemos pasiūlymą, prašydama leisti į Sąjungą importuoti Ratitae genties paukščių mėsą, gautą iš tokiuose ūkiuose laikytų Ratitae genties paukščių;

               (7)

               Komisijos ir valstybių narių ekspertai įvertino pasiūlymą ir padarė išvadą, kad Pietų Afrikos nustatyta sistema dėl galimo LPPG viruso keliamo pavojaus turėtų suteikti pakankamas garantijas, kad būtų leidžiama į Sąjungą importuoti Ratitae genties paukščių mėsą, gautą iš tokiuose ūkiuose laikomų Ratitae genties paukščių;

               (8)

               Reglamento (EB) Nr. 798/2008 I priedo 2 dalyje turėtų būti nustatyta nauja speciali sąlyga „H“, kuria numatomos specialios saugos garantijos dėl ūkiuose auginamų žmonėms vartoti skirtų Ratitae genties paukščių mėsos, gautos iš Ratitae genties paukščių, auginamų registruotuose uždaruose Ratitae genties paukščių ūkiuose, įskaitant dėl galimų būsimų LPPG protrūkių suteiktas garantijas, kurios turėtų būti taikomos Pietų Afrikos teritorijoje. Šią specialią sąlygą taip pat reikėtų įtraukti į ūkiuose auginamų žmonėms vartoti skirtų Ratitae genties paukščių mėsos veterinarijos sertifikato pavyzdį;

               (9)

               Reglamento (EB) Nr. 798/2008 I priedo 1 dalyje šiuo metu Izraeliui skirtame įraše nurodyti penki skirtingi kodai, nuo IL-0 iki IL-4, atitinkantys teritorijos, kuri buvo nustatyta po ankstesnių LPPG protrūkių toje šalyje, dalis. Izraelio prašymu ir atsižvelgiant į tai, kad naminių paukščių, Ratitae genties paukščių ir laukinių medžiojamųjų paukščių (POU, RAT ir WGM) mėsos, pagamintos laikotarpiais, kuriais taikomi apribojimai, rinkoje nebėra, atskiros zonos turėtų būti sujungtos ir Izraeliui skirtas įrašas turėtų būti atitinkamai iš dalies pakeistas. Siekiant rinkos skaidrumo ir vadovaujantis tarptautine viešąja teise, reikėtų patikslinti, kad sertifikatai apima tik Izraelio valstybės teritoriją, neįskaitant nuo 1967 m. birželio mėn. Izraelio administracijos kontroliuojamų teritorijų, t. y. Golano aukštumų, Gazos Ruožo, Rytų Jeruzalės ir likusios Vakarų Kranto dalies;

               (10)

               todėl Reglamentas (EB) Nr. 798/2008 turėtų būti atitinkamai iš dalies pakeistas;

               (11)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 17 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (3)  2011 m. birželio 1 d. Komisijos įgyvendinimo reglamentas (ES) Nr. 536/2011, kuriuo iš dalies keičiamos Sprendimo 2007/777/EB II priedo ir Reglamento (EB) Nr. 798/2008 I priedo nuostatos dėl Pietų Afrikos įtraukimo į trečiųjų šalių ar jų dalių sąrašus (OL L 147, 2011 6 2, p. 1).

      PRIEDAS
      Reglamento (EB) Nr. 798/2008 I priedas iš dalies keičiamas taip:

                  1.

                  1 dalis iš dalies keičiama taip:

                              a)

                              „IL – Izraeliui“ skirtas įrašas pakeičiamas taip:

                                          „IL – Izraelis (6)

                                          IL – 0

                                          Visa šalies teritorija

                                          SPF

                                          BPR,BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII

                                          EP, E

                                          S4“

                              b)

                              „ZA – Pietų Afrikai“ skirtas įrašas pakeičiamas taip:

                                          „ZA – Pietų Afrika

                                          ZA – 0

                                          Visa šalies teritorija

                                          SPF

                                          EP, E

                                          S4“

                                          BPR

                                          I

                                          P2

                                          2011 4 9

                                          A

                                          DOR

                                          II

                                          HER

                                          III

                                          RAT

                                          VII

                                          P2
                                          H

                                          2011 4 9

                                          A

                              c)

                              pridedama ši išnaša:

                                          „(6)

                                          Toliau suprantamas kaip Izraelio valstybė, neįskaitant nuo 1967 m. birželio mėn. Izraelio administracijos kontroliuojamų teritorijų, t. y. Golano aukštumų, Gazos Ruožo, Rytų Jeruzalės ir likusios Vakarų Kranto dalies.“

                  2.

                  2 dalis iš dalies keičiama taip:

                              a)

                              skirsnyje „Konkrečios sąlygos“ po „L“ konkrečios sąlygos įterpiama:
                              „ „H“: Pateiktos garantijos, kad ūkiuose auginamų žmonėms vartoti skirtų Ratitae genties paukščių (RAT) mėsa yra gauta iš Ratitae genties paukščių, auginamų registruotame uždarame Ratitae genties paukščių ūkyje, patvirtintame trečiosios šalies kompetentingos institucijos. LPPG protrūkio atveju importuoti tokią mėsą vis dėlto gali būti leidžiama, jei ji gauta iš Ratitae genties paukščių, auginamų registruotame uždarame Ratitae genties paukščių ūkyje, neužkrėstame LPPG, aplink kurį bent pastarąsias 30 dienų 100 km spinduliu, prireikus įskaitant gretimos valstybės teritoriją, nebuvo LPPG protrūkio ir kurio nesieja epidemiologiniai ryšiai su Ratitae genties paukščių arba naminių paukščių ūkiu, kuriame per pastarąsias 30 dienų nustatyta LPPG atvejų.“

                              b)

                              Ūkiuose auginamų žmonėms vartoti skirtų Ratitae genties paukščių mėsos veterinarijos sertifikato pavyzdys (RAT) pakeičiamas taip:
                              „Ūkiuose auginamų žmonėms vartoti skirtų Ratitae genties paukščių mėsos veterinarijos sertifikato pavyzdys (RAT)


title: 2015 m. vasario 13 d. Komisijos įgyvendinimo reglamentas (ES) 2015/243, kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas  Tekstas svarbus EEE

text:
17.2.2015

               LT

               Europos Sąjungos oficialusis leidinys

               L 41/5

         KOMISIJOS ĮGYVENDINIMO REGLAMENTAS (ES) 2015/243
   2015 m. vasario 13 d.
   kuriuo dėl labai patogeniško paukščių gripo ir su juo susijusio Jungtinių Amerikos Valstijų įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
   kadangi:

               (1)

               Komisijos reglamente (EB) Nr. 798/2008 (3) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Jame nustatyta, kad prekes importuoti į Sąjungą ir vežti tranzitu per ją galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

               (2)

               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);

               (3)

               į Reglamento (EB) Nr. 798/2008 I priedo 1 dalies sąrašą Jungtinės Amerikos Valstijos įtrauktos kaip trečioji šalis, iš kurios visos teritorijos leidžiama importuoti prekes į Sąjungą ir vežti per ją tranzitu;

               (4)

               Sąjungos ir Jungtinių Amerikos Valstijų susitarime (4) numatytas greitas abipusis suskirstymo regionais priemonių pripažinimas Sąjungoje arba Jungtinėse Amerikos Valstijose kilus ligos protrūkiams (toliau – Susitarimas);

               (5)

               2014 m. gruodžio 19 d. Jungtinės Amerikos Valstijos patvirtino H5N8 potipio LPPG atvejį naminių paukščių ūkyje Daglaso apygardoje Oregono valstijoje, o 2015 m. sausio 3 d. – H5N2 potipio LPPG atvejį naminių paukščių ūkyje Vašingtono valstijoje. Todėl visa šios trečiosios šalies teritorija nebegali būti laikoma neužkrėsta šia liga. Jungtinių Amerikos Valstijų veterinarijos tarnybos nedelsdamos sustabdė veterinarijos sertifikatų, skirtų iš visos šalies teritorijos importuoti į Sąjungą ar vežti per ją tranzitu numatytas naminių paukščių prekių siuntas, išdavimą. Be to, Jungtinės Amerikos Valstijos įgyvendino likvidavimo strategiją LPPG kontroliuoti ir jo plitimui riboti;

               (6)

               Jungtinės Amerikos Valstijos pateikė informaciją apie jų teritorijoje susiklosčiusią epidemiologinę padėtį ir apie priemones, kurių jos ėmėsi, siekdamos užkirsti kelią tolesniam LPPG plitimui, Komisija jau atliko jų vertinimą. Remiantis šiuo vertinimu, Susitarime nustatytais įsipareigojimais ir Jungtinių Amerikos Valstijų suteiktomis garantijomis, darytina išvada, kad prekių įvežimo į Sąjungą apribojimas, taikomas LPPG užkrėstai teritorijai Oregono valstijoje ir visai Vašingtono valstijos teritorijai, kurioms Jungtinių Amerikos Valstijų veterinarijos tarnybos dėl dabartinių protrūkių nustatė apribojimus, turėtų būti pakankamas, kad apimtų riziką, susijusią su prekių įvežimu į Sąjungą. Todėl Reglamento (EB) Nr. 798/2008 I priedo 1 dalies sąraše Jungtinėms Amerikos Valstijoms skirtas įrašas turėtų būti iš dalies pakeistas, kad būtų atsižvelgta į tos trečiosios šalies suskirstymą regionais dėl dabartinių LPPG protrūkių;

               (7)

               todėl Reglamento (EB) Nr. 798/2008 I priedas turėtų būti atitinkamai iš dalies pakeistas;

               (8)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 13 d.

            Komisijos vardu

            Pirmininkas

         Jean-Claude JUNCKER

      (1)  OL L 18, 2003 1 23, p. 11.

      (2)  OL L 343, 2009 12 22, p. 74.

      (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

      (4)  Europos bendrijos ir Jungtinių Amerikos Valstijų Vyriausybės susitarimas dėl sanitarinių priemonių visuomenės ir gyvūnų sveikatai apsaugoti prekiaujant gyvais gyvūnais ir gyvūninės kilmės produktais, Europos Bendrijos vardu patvirtintas Tarybos sprendimu 1998/258/EB (OL L 118, 1998 4 21, p. 1).

      PRIEDAS
      Reglamento (EB) Nr. 798/2008 I priedo 1 dalyje Jungtinėms Amerikos Valstijoms skirtas įrašas pakeičiamas taip:

                     Trečiosios šalies ar teritorijos ISO kodas ir pavadinimas

                     Trečiosios šalies, teritorijos, zonos ar skyriaus kodas

                     Trečiosios šalies, teritorijos, zonos ar skyriaus aprašymas

                     Veterinarijos sertifikatas

                     Specialiosios sąlygos

                     Specialiosios sąlygos

                     Paukščių gripo stebėjimo statusas

                     Skiepijimo nuo paukščių gripo statusas

                     Salmonelių kontrolės statusas (7)

                     Pavyzdys (-džiai)

                     Papildomos garantijos

                     Galiojimo pabaigos diena (1)

                     Galiojimo pradžios diena (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „US – Jungtinės Amerikos Valstijos

                     US-0

                     Visa šalies teritorija

                     SPF

                     EP, E

                     S4

                     US-1

                     Jungtinių Amerikos Valstijų teritorija, išskyrus US-2 teritoriją

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1“

                     WGM

                     VIII

                     POU, RAT

                     N

                     US-2

                     Jungtinių Amerikos Valstijų teritorija, atitinkanti Daglaso apygardą Oregono valstijoje ir visą Vašingtono valstijos teritoriją

                     WGM

                     VIII

                     P2

                     2014 12 19

                     POU, RAT

                     N
                     P2